CELEX: 22006D0111
Language: fi
Date: 2005-11-22 00:00:00
Title: 2006/111/EY: AKT–EY-ministerineuvoston päätös N:o 6/2005, tehty  22 päivänä marraskuuta 2005 , yhdeksännen Euroopan kehitysrahaston (EKR) ehdollisesta yhden miljardin euron määrästä jäljellä olevan 482 miljoonan euron määrän käyttämisestä Afrikan, Karibian ja Tyynenmeren maiden kanssa tehtävään yhteistyöhön

18.2.2006   
            
            
               FI
            
            
               Euroopan unionin virallinen lehti
            
            
               L 48/19
            
         AKT–EY-MINISTERINEUVOSTON PÄÄTÖS N:o 6/2005,
   tehty 22 päivänä marraskuuta 2005,
   yhdeksännen Euroopan kehitysrahaston (EKR) ehdollisesta yhden miljardin euron määrästä jäljellä olevan 482 miljoonan euron määrän käyttämisestä Afrikan, Karibian ja Tyynenmeren maiden kanssa tehtävään yhteistyöhön
   (2006/111/EY)
   AKT–EY-MINISTERINEUVOSTO, joka
   ottaa huomioon Cotonoussa 23 päivänä kesäkuuta 2000 allekirjoitetun AKT–EY-kumppanuussopimuksen ja erityisesti sen liitteessä I olevan 8 kohdan,
   sekä katsoo seuraavaa:
   
               (1)
            
            
               AKT–EY-kumppanuussopimuksen julistuksen XVIII mukaisesti vain 12,5 miljardia euroa yhdeksännen Euroopan kehitysrahaston (EKR) Afrikan, Karibian ja Tyynenmeren maille (AKT) osoitetusta 13,5 miljardin euron kokonaismäärästä olivat välittömästi käytettävissä rahoituspöytäkirjan tullessa voimaan 1 päivänä huhtikuuta 2003.
            
         
               (2)
            
            
               Ottaen huomioon maakohtaisten strategioiden väliarvioinnissa saadut tulokset ja EKR:n tulosarvioinnin neuvosto on päättänyt tehdä ennen vuoden 2005 loppua päätöksen toisen 250 miljoonan euron erän vapauttamisesta vesialan välinettä varten ja ehdollisesta yhden miljardin euron määrästä jäljellä olevan 500 miljoonan euron osuuden käyttämisestä myöhemmin sovittaviin tarkoituksiin.
            
         
               (3)
            
            
               Yhdeksännen EKR:n määrärahat sekä aikaisemmista EKR:ista siirretyt ylijäämät tulevat vuoden 2007 loppuun mennessä olemaan kokonaisuudessaan sidottuja siten, ettei yhteisö pysty täysimääräisesti noudattamaan kansainvälisiä sitoumuksiaan tai osallistumaan uusiin kansainvälisiin aloitteisiin.
            
         
               (4)
            
            
               482 miljoonan euron kokonaismäärän osalta on valittu ehdotukset AKT–EY-kumppanuussopimuksen mukaisten velvoitteiden sekä vielä täyttämättä olevien AKT-maiden ja EY:n yhteisten kansainvälisten sitoumusten perusteella, ja valinnassa on otettu huomioon kiireellisyyden ja köyhyyden vähentämisen periaatteet, avun keskittäminen sekä kyky ottaa se vastaan.
            
         
               (5)
            
            
               Yritystoiminnan kehittämiskeskuksen (CDE) ja maatalouden ja maaseudun yhteistyön teknisen keskuksen (CTA) nykyisten yksityiskohtaisten täytäntöönpanosääntöjen mukaan yritystoiminnan kehittämiskeskuksen vuotuinen määrärahatarve on arviolta 18 miljoonaa sekä maatalouden ja maaseudun yhteistyön teknisen keskuksen arviolta 14 miljoonaa euroa. Sen vuoksi ehdotetaan, että jäljellä olevasta ehdollisesta yhden miljardin euron määrästä vapautetuista pitkän aikavälin kehityksen määrärahoista varataan 32 miljoonaa euroa yritystoiminnan kehittämiskeskuksen ja maatalouden kehittämiskeskuksen toiminnan rahoittamiseen vuonna 2006 AKT–EY-kumppanuussopimuksen liitteiden I ja III mukaisesti.
            
         
               (6)
            
            
               Koska eurooppalaisen energia-aloitteen käynnistäminen on herättänyt suuria odotuksia ja energialla on keskeinen merkitys vuosituhannen kehitystavoitteisiin pyrittäessä ja koska kustannustehokkaiden ja ympäristönäkökohtien kannalta järkevien energiapalvelujen saanti on ratkaisevan tärkeää köyhälle väestönosalle, ehdotetaan, että AKT–EU-energiavälineelle myönnetään alustavasti 220 miljoonaa euroa jäljellä olevista ehdollisista määristä ja että koko tämä määrä siirretään AKT-maiden keskinäiseen yhteistyöhön varattuihin määrärahoihin käytettäväksi kyseiseen tarkoitukseen.
            
         
               (7)
            
            
               Jotta voidaan osaltaan vähentää edunsaajina olevien AKT-maiden haavoittuvuutta perushyödykkeiden hintojen vaihtelulle, ehdotetaan, että ehdollisesta yhden miljardin euron määrästä jäljellä olevasta osuudesta varataan alustavasti enintään 25 miljoonaa euroa perushyödykkeisiin liittyvien riskien hallintaan tarkoitetun kansainvälisen rahoitusvälineen tukemiseen AKT–EY-kumppanuussopimuksen 68 artiklan 5 kohdan mukaisesti, ja että koko tämä määrä siirretään AKT-maiden keskinäiseen yhteistyöhön varattuihin määrärahoihin käytettäväksi kyseiseen tarkoitukseen.
            
         
               (8)
            
            
               Ehdotetaan, että ehdollisesta yhden miljardin euron määrästä jäljellä olevasta osuudesta varataan alustavasti 30 miljoonaa euroa valmiuksien kehittämiseksi toteutettavan ohjelman ensimmäisen vaiheen rahoitukseen, jotta AKT-maita voitaisiin auttaa mukautumaan yhteisön uusiin terveys- ja kasvinsuojelusääntöihin, ja että koko tämä määrä siirretään AKT-maiden keskinäiseen yhteistyöhön varattuihin määrärahoihin käytettäväksi kyseiseen tarkoitukseen.
            
         
               (9)
            
            
               Ehdotetaan, että ehdollisesta yhden miljardin euron määrästä jäljellä olevasta osuudesta varataan alustavasti enintään 50 miljoonaa euroa yleisafrikkalaisen tukiohjelman osarahoitukseen ja että koko tämä määrä siirretään AKT-maiden keskinäistä yhteistyötä varten varattuihin määrärahoihin käytettäväksi kyseiseen tarkoitukseen.
            
         
               (10)
            
            
               Nopean toiminnan rahoitusaloite ”Koulutusta kaikille” perustuu ensisijaisesti kumppanimaiden nykyisiin rahoitusjärjestelmiin. Koska vuonna 2004 toteutetuissa kansallisissa väliarvioinneissa osoittautui, ettei nopean toiminnan aloitetta voida järjestelmällisesti tukea, ehdotetaan, että ehdollisesta yhden miljardin euron määrästä jäljellä olevasta osuudesta osoitetaan alustavasti 63 miljoonaa euroa nopean toiminnan välineen rahoittamiseen ja että koko tämä määrä siirretään AKT-maiden keskinäiseen yhteistyöhön varattuihin määrärahoihin käytettäväksi kyseiseen tarkoitukseen.
            
         
               (11)
            
            
               Ottaen huomioon 24 päivänä kesäkuuta 2005 pidetyssä AKT–EY-ministerineuvoston istunnossa syntyneen sopimuksen ehdotetaan, että 62 miljoonaa euroa osoitetaan HIV/AIDS:n, tuberkuloosin ja malarian vastaisen taistelun kansainväliselle rahastolle,
            
         ON PÄÄTTÄNYT SEURAAVAA:
   1 artikla
   Yhdeksännen Euroopan kehitysrahaston jäljellä olevasta ehdollisesta yhden miljardin määrästä suoritettava 482 miljoonan euron määräraha jaetaan seuraavasti:
   
               a)
            
            
               352 miljoonaa euroa rahoituspöytäkirjan 3 kohdan a alakohdassa tarkoitettuihin pitkän aikavälin kehityksen määrärahoihin;
            
         
               b)
            
            
               48 miljoonaa euroa rahoituspöytäkirjan 3 kohdan b alakohdassa tarkoitettuihin alueellisen yhteistyön ja yhdentymisen määrärahoihin;
            
         
               c)
            
            
               82 miljoonaa euroa rahoituspöytäkirjan 3 kohdan c alakohdassa tarkoitettuun investointikehyksen varoihin.
            
         Tämä määräraha osoitetaan tämän päätöksen 2 artiklan mukaisesti siirtämällä pitkän aikavälin kehityksen määrärahoista 320 miljoonaa euroa ja investointikehyksestä 82 miljoonaa euroa alueellisen yhteistyön ja yhdentymisen määrärahoista AKT-maiden keskinäiseen yhteistyöhön osoitettaviin määrärahoihin.
   2 artikla
   482 miljoonan euron määräraha käytetään seuraavien toimien rahoittamiseen:
   
               a)
            
            
               enintään 220 miljoonaa euroa eurooppalaiseen energia-aloitteeseen;
            
         
               b)
            
            
               enintään 25 miljoonaa euroa perushyödykkeisiin liittyvien riskien hallintaan tarkoitettuun kansainväliseen rahoitusvälineeseen AKT-maiden hyväksi;
            
         
               c)
            
            
               alustavasti 30 miljoonaa euroa toimintaan, jolla autetaan AKT-maita mukautumaan yhteisön uusiin terveyttä ja kasvien terveyttä koskeviin sääntöihin;
            
         
               d)
            
            
               enintään 50 miljoonaa euroa Afrikan unionin vahvistamiseen yleisafrikkalaisten toimivaltuuksien käyttäjänä;
            
         
               e)
            
            
               alustavasti 63 miljoonaa euroa nopean toiminnan aloitteeseen ”Koulutusta kaikille”;
            
         
               f)
            
            
               enintään 62 miljoonaa euroa rahoitusosuuteen HIV/AIDS:n, tuberkuloosin ja malarian vastaisen taistelun kansainväliselle rahastolle;
            
         
               g)
            
            
               rahoituspöytäkirjan 3 artiklan a alakohdan i ja ii alakohdassa tarkoitetuista pitkän aikavälin kehityksen määrärahoista osoitetaan 32 miljoonaa euroa yritystoiminnan kehittämiskeskuksen (CDE) ja maatalouden ja maaseudun yhteistyön teknisen keskuksen (CTA) talousarvion rahoitukseen.
            
         3 artikla
   Tämä päätös tulee voimaan päivänä, jona se tehdään.
   
      Tehty Brysselissä 22 päivänä marraskuuta 2005.
      
         
            AKT–EY-ministerineuvoston puolesta
         
         
            Puheenjohtaja
         
         A. JOHNSON